b'\n_START_ARTICLE_\nCharles Delac\n_START_SECTION_\nBiografia\n_START_PARAGRAPH_\nEl certificat de naixement de Charles Delac testifica que \xc3\xa9s el bess\xc3\xb3 d\'una germana anomenada Djamila. La seva identitat que porta especifica que es diu "Chaloum ben Delak" i va n\xc3\xa9ixer el 2 de juliol de 1879._NEWLINE_Ex-estudiant de l\'Institut Agron\xc3\xb2mic Nacional, Charles Delac \xc3\xa9s, des de 1911, el director, amb Marcel Vandal, de la societat de producci\xc3\xb3 Le Film d\'art, succeint Paul Gavault._NEWLINE_El seu fullet\xc3\xb3 de registre mostra les seves accions durant la Primera Guerra Mundial. \xc3\x89s citat a l\'ordre del regiment el 24 de juny de 1917: cap de la secci\xc3\xb3 fotogr\xc3\xa0fica i cinematogr\xc3\xa0fica de l\'Ex\xc3\xa8rcit d\'Orient de juliol de 1916 a mar\xc3\xa7 de 1919, viatja a S\xc3\xa8rbia, Maced\xc3\xb2nia, Mont Athos i Alb\xc3\xa0nia i \xc3\xa9s un model de consci\xc3\xa8ncia, dedicaci\xc3\xb3, coratge i mod\xc3\xa8stia. Promogut segon tinent l\'abril de 1917, va ser nomenat cavaller de la Legi\xc3\xb3 d\'Honor el 28 de desembre de 1918 i va rebre la Creu de guerra. Fou ascendit a subtinent el 17 d\'agost de 1919, a tinent el 1922 i deix\xc3\xa0 l\'ex\xc3\xa8rcit el 1928._NEWLINE_De 1919 a 1937 ell i Vandal van dirigir la societat de producci\xc3\xb3 \xc2\xab\xc2\xa0Delac, Vandal et Cie\xc2\xa0\xc2\xbb. De 1928 a 1936 tamb\xc3\xa9 fou president de la \xc2\xab\xc2\xa0Chambre syndicale de la cin\xc3\xa9matographie\xc2\xa0\xc2\xbb. Aix\xc3\xb2 li va valdre ser promogut el 1938 a comanador de la Legi\xc3\xb3 d\'Honor (havia estat condecorat com a gran oficial en 1931 de mans de Louis Lumi\xc3\xa8re).Les seves oficines es trobaven al 63 de l\'Avinguda dels Camps Elisis._NEWLINE_El 1935, fou membre del jurat a la 3a Mostra Internacional de Cinema de Ven\xc3\xa8cia. El 1936 va vendre la societat Le Film d\'art a Henri Diamant-Berger. A l\'exposici\xc3\xb3 internacional de Par\xc3\xads en 1937, va participar com a president de la secci\xc3\xb3 o del jurat._NEWLINE_El 1948 fou president de Films Marceau i es va integrar a la societat de producci\xc3\xb3 fundada per Adolphe Osso. _NEWLINE_Va morir a Par\xc3\xads, 17\xc3\xa8 arrondissement, 11 rue Gounod, el 9 de gener de 1965.'